
Narva Linnavolikogu 18.06.2009 määruse nr 23

„Munitsipaaleluruumide üürile andmise ja kasutamise kord“

muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 6 ning elamuseaduse § 8 punktide 1 ja 2 alusel. 
§1. Narva Linnavolikogu 18.06.2009 määruses nr 23 „Munitsipaaleluruumide üürile andmise ja kasutamise kord“ (edaspidi määrus) tehakse järgmised muudatused:

3. peatükki täiendatakse paragrahviga 192 järgmises sõnastuses:

§192. Munitsipaalkorterist väljatõstetud isikuga üürilepingu sõlmimise erisused.  
(1)  Mõjuvatel sotsiaalsetel põhjustel võib munitsipaalkorterist väljatõstetud isikuga või väljatõstmise hetkel temaga samas munitsipaalkorteris koos elanud täisealalise pereliikmega sõlmida sama munitsipaaleluruumi kohta uue üürilepingu järgmiste kohustuslike tingimuste täitmisе korral:   

1) Antud munitsipaaleluruum on üürilepingu sõlmimise avalduse esitamise ajal asustamata ning Narva Linnavolikogu või Narva Linnavalitsus ei ole vastavalt oma pädevusele vastu võtnud otsust nimetatud munitsipaaleluruumi edasise kasutamise või käsutamise kohta muul otstarbel.

2) Munitsipaaleluruumist väljatõstetud isik või tema pereliige maksab ühe kuu jooksul  pärast üürilepingu sõlmimise avalduse esitamist kõik väljatõstmise aluseks olnud võlgnevused, kohtukulud ja muud kulud.

3) Munitsipaaleluruumist väljatõstetud isik või tema pereliige on kohustatud maksma  kõik antud korteri hoolduse ja säilitamisega seotud kulud perioodi eest millal munitsipaaleluruum oli asustamata  enne temaga uue üürilepingu sõlmimist. 

(2) Munitsipaaleluruumist välja tõstetud isiku või tema pereliikme avalduse munitsipaaleluruumi üürilepingu sõlmimise kohta vaatab läbi eluasemekomisjon.

(3) Otsustuse munitsipaaleluruumi üürilepingu sõlmimise kohta võtab vastu Narva Linnavalitsus eluasemekomisjoni ettepanekul. 

(4) Isikutega, kelle suhtes on Narva Linnavalitsus vastu võtnud korralduse üürilepingu sõlmimise kohta, sõlmib üürilepingu haldaja.

(5) Käesolevas paragrahvis sätestatut ei kohaldata isiku või temaga samas munitsipaaleluruumis koos elanud täisealalise pereliikme suhtes samast munitsipaaleluruumist korduva väljatõstmise korral. 

Paragrahvi 13 “Eluruumi  üürile andmise otsustamine” täiendatakse  lõikega 4 järgmises sõnastuses:
(4) Otsuse munitsipaaleluruumi üürile andmise kohta Narva linna teenistuses või töösuhtes olevate isikute osas nende teenistus- või töösuhte ajaks, lähtudes käesoleva korra § 3 lõike 4 punktis 5 sätestatust teeb Narva Linnavalitsus eluasemekomisjoni ettepanekul.
§2. Käesolev määrus jõustub seaduses sätestatud korras.

Aleksander Jefimov
Linnavolikogu esimees

Seletuskiri

Narva Linnavolikogu 18.06.2009 määruse nr 23

„Munitsipaaleluruumide üürile andmise ja kasutamise kord“ muutmise eelnõu juurde

Narva Linnavolikogu kehtestas 18.06.2009 määrusega nr 23 „Munitsipaaleluruumide üürile andmise ja kasutamise korra (edaspidi kord).
Arvestades asjaolu, et Korra kehtiv redaktsioon välistab munitsipaaleluruumist välja tõstetud isikuga üürilepingu sõlmimine sama munitsipaaleluruumi osas, aga praktikas esinevad juhtumid kui see on mõjuvatest sotsiaalsetest põhjustest tulenevalt hädavajalik, teeb Narva Linnavalituse Eluasemekomisjon ettepaneku täiendada Korra 3. peatükki paragrahviga 192 Munitsipaalkorterist väljatõstetud isikuga üürilepingu sõlmimise erisused.
Seoses vajadusega lihtsustada ja kiirendada Narva linna teenistuses või töösuhtes olevatele isikutele teenistus- või töösuhte ajaks munitsipaaleluruumi eraldamise  protseduuri, teeb komisjon ettepaneku täiendada Korra paragrahvi 13 “Eluruumi üürile andmise otsustamine“ lõikega 4. Muudatus võimaldab anda munitsipaaleluruumi teenistuses või töösuhtes olevatele isikutele teenistus- või töösuhte ajaks Narva Linnavalitsuse otsusega. 

Anna Pettšenko

Narva Linnavalitsuse 

Narva Linnavolikogu 18.06.2009 määruse nr 23

„Munitsipaaleluruumide üürile andmise ja kasutamise kord“ 

muutmine

Narva Linnavalitsus võtab vastu protokollilise otsuse:

1. Taotleda Narva Linnavolikogu  määruse vastuvõtmist 18.06.2009  määruse nr 23 „Munitsipaaleluruumide üürile andmise ja kasutamise kord“ muutmiseks vastavalt lisatud Narva Linnavolikogu määruse eelnõule.

2. Volitada Narva abilinnapea Natalja Šibalovat antud küsimust Narva Linnavolikogus ette kandma. 

Tarmo Tammiste

Linnapea








Marina Sorgus 

Nõunik

Linnasekretäri ülesannetes
